Public procurement notice: Contract Notice
Published: 2016-06-21
Buyer: Silkeborg Varme A/S
Country: DK
Region: Østjylland
Contract type: Works
Procedure: Negotiated procedure
CPV classification: 44163120 | 44212318 | 45231112 | 45232152 | 45251220
Estimated value: 15000000 DKK
Submission deadline: 2016-07-19
Award criteria: The most economic tender

Technical requirements: Silkeborg Varme A/S skal etablere nyt fjernvarmefordelingsanlæg ved Kraftvarmeværket i forbindelse med en større ombygning. Røranlægget med tilhørende ventiler og udstyr har bl.a. rørstørrelserne DN600, DN700 og DN900.
Der skal etableres et nyt røggaskondenseringsanlæg på det eksisterende 110 MW gasfyrede kraftvarmeværk med formål at øge varmeproduktion med ca. 30 MJ/s. I forbindelse med denne ombygning skal der etableres internt fjernvarmefordelingsanlæg, som en selvstændig totalentreprise. Totalentrepriseaftalen vil omfatte tilslutning til fjernvarmefordelingsanlægget og røggaskondenseringsanlægget. Leveringsomfanget er et komplet fjernvarmefordelingsanlæg.
Nærværende udbud er det tredje udbud af 3 selvstændige udbud der alle angår udbygning af Silkeborg Varme A/S' kraftvarmeværk. Dette udbud angår etablering af fjernvarmefordelingsanlæg i den nye røggaskondenseringsbygning.
Kontrakten udbydes i totalentreprise, og angår fjernvarmefordelingsanlæg, herunder smedearbejder i forbindelse med levering og installation af rør, ventiler og øvrigt udstyr.
Tilbudsgiveren bliver således som totalentreprenør ansvarlig for al nødvendig projektering, levering, montage og indkøring af udstyr i forbindelse med denne totalentreprise. Totalentreprisen omfatter rørarbejder inden for kraftvarmeværkets matrikel.
Som grundlag for entreprenørens detailprojektering udarbejder bygherres rådgiver basic design, omhandlende 3D-modeller, isometrier, komponentlister, fleksibilitetsberegninger m.v.
De forskellige entreprisegrænser til øvrige selvstændige udbud, der vedrører andre entrepriser på kraftvarmeværket, er nærmere beskrevet i udbudsmaterialet.
Overordnet er der en leveringsgrænse over for prærør i jord, fjernvarmefordelingsanlægget, samt over for el-entreprenøren og styrings-leverandøren.
Af driftsstrategiske årsager er det ordregivers forventning, at det eksisterende kraftvarmeværk skal være fuldt funktionsdygtigt under hele byggeperioden.
Totalentreprenøren har det samlede ansvar for koordinering, projektering og udførelse af det komplette anlæg for denne totalentreprise, herunder tilslutninger til de foran nævne leveringsgrænser.
Indgåelse af totalentrepriseaftalen er betinget af de kommunale myndigheders godkendelse af kommuneplan, lokalplan, miljøansøgning, finansiering mv., samt ordregivers bestyrelses endelige godkendelse af totalentrepriseaftalen.
Udbuddet gennemføres som et udbud med forhandling med forudgående indkaldelse af tilbud: Tilbudsgivere, der ønsker at deltage skal først ansøge om prækvalifikation.
De prækvalificerede tilbudsgivere afgiver herefter første forhandlingstilbud, deltager i individuelle forhandlingsmøder, og afgiver herefter endeligt tilbud. Ordregiver forbeholder sig ret til at justere processen med yderligere forhandlingstilbud og/eller forhandlingsrunder, jf. udbudsbetingelserne.
Hvis der indkommer flere egnede ansøgere end de ønskede 3, jf. ovenfor, vil ordregiver ved udvælgelsen af de 3 ansøgere, der opfordres til at afgive tilbud, ud fra et sagligt skøn, lægge vægt på de økonomiske og tekniske oplysninger, som beskrevet under pkt. III.1.2) og III.1.3), ved en vurdering af:
— De bedste og mest relevante tilsvarende referencer vurderet på grundlag af de i ESPD-dokumentet angivne referencer, med særlig vægt på referencer angående komplette rørinstallationer indeholdende dimensioner for DN200 eller derover.

Eligibility requirements: Ansøger skal som en del af sin anmodning om prækvalifikation aflevere et »fælles europæisk udbudsdokument« (også kaldet »ESPD-dokumentet«), hvori ansøger skal afgive erklæringer om, hvorvidt ansøgeren er omfattet af udelukkelsesgrundene i: — Udbudslovens § 135, stk. 1, nr. 1-6 (obligatoriske udelukkelsesgrunde om deltagelse i kriminel organisation, bestikkelse, svig, terrorhandlinger, hvidvaskning, børnearbejde mv.), — erklæringerne herom skal også omfatte, hvorvidt medlemmer af ansøgers bestyrelse, direktion mv. er omfattet af disse udelukkelsesgrunde, jf. § 135, stk. 2, og — Udbudslovens § 136, nr. 1-3 (obligatoriske udelukkelsesgrunde om interessekonflikter, konkurrencefordrejning, groft urigtige oplysninger mv.), og — Udbudslovens § 135, stk. 3, og § 137, stk. 1, nr. 7 (ubetalt, forfalden gæld til offentlige myndigheder vedrørende skatter, afgifter eller bidrag til sociale sikringsordninger), og — Udbudslovens § 137, stk. 1, nr. 2 (konkurs, insolvens- eller likvidationsbehandling, rekonstruktion, indstillet erhvervsvirksomhed og lignende situationer) Erklæringerne skal afgives i ESPD-dokumentet. Ordregiver kan ikke tage erklæringer i betragtning, som er afgivet på anden vis end via ESPD-dokumentet. Der er i udbudsmaterialet vedlagt vejledning til udfyldelse af ESPD udarbejdet af ordregiver, dels en vejledning til udfyldelse af ESPD fra Konkurrence- og Forbrugerstyrelsen fra december 2015. Ved sammenslutninger af ansøgere (konsortium) skal hver enkelt deltager i sammenslutningen vedlægge et særskilt ESPD-dokument, som omfatter ovennævnte erklæringer. Hvis ansøger baserer sig på andre enheders økonomiske/finansielle formåen og/eller teknisk/faglige formåen (f.eks. underleverandører eller enheder indenfor samme koncern, herunder moder-, søster- eller datterselskaber), skal hver enkelt af disse enheder vedlægge et særskilt ESPD-dokument som omfatter ovennævnte erklæringer.

Award value: 15000000